2000R2549 — SL — 19.07.2001 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 2549/2000

z dne 17. novembra 2000

o dodatnih tehničnih ukrepih za obnovitev staleža trsk v Irskem morju (območje ICES VIIa)







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti in zlasti člena 37 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju naslednjega: (1) Stalež odrasle trske v Irskem morju je trenutno izčrpan, zato je Uredba Komisije (ES) št. 304/2000 z dne 9. februarja 2000 o ukrepih za obnovitev staleža trsk v Irskem morju (območje ICES VII a) ( 3 ) sprejela nujne in začasne tehnične ukrepe za ribolov v Irskem morju. (2) Nedorasle trske v Irskem morju je treba bolj zaščititi, tako da bo več nedoraslih rib preživelo in odraslo v zrele ribe. (3) V Irskem morju je treba sprejeti dodatne tehnične ukrepe, da se zagotovi preživetje nedoraslih trsk. (4) Prav tako pogoji iz opombe 6 Priloge I Uredbe Sveta (ES) št. 850/98 z dne 30. marca 1998 za ohranitev ribolovnih virov s tehničnimi ukrepi za zaščito nedoraslih morskih organizmov ( 4 ) trenutno v letu 2000 dopuščajo manj stroge prilovne pogoje za razna ribiška orodja tako znotraj voda Irskega morja (območje ICES VIIa) kot tudi v sosednjih vodah. Uporaba teh pogojev med letom 2000 ni zaželjena. Navedena opomba 6 se torej ne uporablja za Irsko morje – ob upoštevanju naslednjega: SPREJEL NASLEDNJO UREDBO:







Člen 1

Ta uredba predpisuje dodatne tehnične ukrepe poleg tistih, določenih v Uredbi (ES) št. 850/98, ki se uporablja izključno za Irsko morje (območje ICES VIIa, kakor določa Uredba Sveta (EGS) št. 3880/91 z dne 17. decembra 1991 o predložitvi statističnih podatkov o nominalnem ulovu s strani držav članic, ki ribarijo v severnovzhodnem Atlantiku) ( 5 ).

Člen 2

Za ribolov v Irskem morju je prepovedana uporaba:

1. vseh pridnenih vlečnih mrež razen vlečnih mrež z gredjo z vrečo in/ali podaljškom, ki so v celoti ali delno narejene iz večnitnega mrežnega materiala;

2. vseh pridnenih vlečnih mrež razen vlečnih mrež z gredjo z vrečo in/ali podaljškom, pri katerih debelina niti presega 6 mm;

3. vseh pridnenih vlečnih mrež razen vlečnih mrež z gredjo z vrečo ali velikostjo mrežnega očesa od 70 mm do 79 mm ali od 80 do 89 mm, ki imajo več kot 120 mrežnih očes v obsegu navedene vreče, brez spojišč in robov;

4. vseh pridnenih vlečnih mrež, ki vključujejo posamezna četverokotna mrežna očesa, katerih stranice mrežnih očes niso približno enake dolžine;

5. vseh pridnenih vlečnih mrež z izjemo vlečnih mrež z gredjo z velikostjo mrežnega očesa od 70 do 79 mm ali z velikostjo mrežnega očesa od 80 do 99 mm, razen če je celotna zgornja polovica prednjega dela take mreže iz ploskve mrežnega materiala, ki je neposredno pritrjena na glavno vrv mreže in se razširi proti prednjemu delu mreže za najmanj 15 mrežnih očes ter je iz rombastega mrežnega materiala, pri katerem nobeno mrežno oko ni večje od 140 mm;

6. vseh vlečnih mrež z gredjo z velikostjo mrežnega očesa od 70 do 79 mm ali z velikostjo mrežnega očesa od 80 do 99 mm, razen če je celotna zgornja polovica prednjega dela take mreže iz ploskve mrežnega materiala, ki je neposredno pritrjena na glavno vrv mreže in se razširi proti prednjemu delu mreže za vsaj 30 mrežnih očes ter je iz rombastega mrežnega materiala, pri katerem nobeno mrežno oko ni večje od 180 mm;

7. vseh pridnenih vlečnih mrež z izjemo vlečnih mrež z gredjo in velikostjo mrežnega očesa od 80 do 99 mm, razen če je v tako mrežo vključena mrežna ploskev s kvadratnimi očesi velikosti najmanj 80 mm v skladu s pogoji iz člena 7 Uredbe (ES) št. 850/98;

8. vseh pridnenih vlečnih mrež, na katere je pritrjena vreča z velikostjo mrežnega očesa manj kot 100 mm, ki ni všita v mrežo s prednjim delom vreče.

▼M1

Člen 3

Ne glede na pogoje, določene v členu 2(1) in (2), je pri ribolovu z vlečno opremo v Irskem morju dovoljeno uporabljati vrečo in/ali podaljšek, ki je narejen iz dvonitnega mrežnega materiala, pri kateri vsaka posamezna nit ni debelejša od 4 mm.

▼B

Člen 4

Ta uredba začne veljati dvajseti dan po objavi v Uradnem listu Evropskih skupnosti.

Pogoji iz člena 2 se uporabljajo od 1. januarja 2001.

Ta uredba je v celoti zavezujoča in se neposredno uporablja v vseh državah članicah.